Felszerelés 1. a osztály

**Tolltartó**

* 3 db HB.s háromszög alakú grafit ceruza (Stabilo, Faber Castel)
* 2db piros, 2 db kék, 2 db zöld színű ceruza
* 2-2 db piros és kék postairón
* 1 csomag 12 színű színes ceruza
* tartályos hegyező

**Ceruzák legyenek névvel ellátva és kihegyezve!**

**Füzetek**

* 2 db négyzethálós füzet 27-32
* 2 db vonalas füzet 14-32
* 2 csomag írólap
* 1 üzenőfüzet
* 20 db félfamentes rajzlap
* 20 db famentes rajzlap

**Matematika (dobozban)**

* logikai lapok egy jól záródó dobozban
* pálcika összegumizva
* korong
* számkártya, 0-9-ig, mindegyikből 3 db

**Magyar**

* betűkészlet (1200 forintot kérnénk behozni június 15-ig, és a portán leadni. Akik behozzák a pénzt a betűkészletre, azoknak megrendeljük azt, a többieknek egyénileg kell beszerezni a nyár folyamán!)
* tolltartóban tükör
* 100 db boríték (ez az egyik könyv feldolgozásához kell majd)
* 10 db borítékot behozni

**Rajz-technika (dobozban)**

* jó olló, balkezeseknek balkezes olló
* ragasztó (stiftes és folyékony)
* színes gyurma
* 12 db-os jó minőségű vízfesték, 6 db-os tempera (Süni is jó, drágább, de csodás színű a Koh-I-Noor Anilinky) Ha nem jó a vízfesték, a gyerekeknek elmegy a kedvük a festéstől, mert nincs színük.)
* ecsetek: 10-es, 6-os, 3-as
* ecsettál, rongy
* műanyag terítő az asztalra (70 x 50 cm)
* festéshez póló, jó lesz apáé
* jó minőségű zsírkréta
* 10 db hurkapálca,
* 2 cs. színes papír, origami lapok (Mindegyik névvel ellátva.)

**A könyvekre, füzetekre csak átlátszó műanyag borítást tegyenek, mert a gyerekek így fogják felismerni a könyveket, füzeteket!**

**Testnevelés**

Kényelmes cipő, (ha nem tud cipőt kötni, akkor tépőzáras) zokni, bármilyen színű póló, sort vagy dressz, 10x2-es méretű babzsák. Mindez egy tornazsákban.

**Tisztasági csomag:** névvel ellátott törölköző, fogkefe, fogkrém, pohár. Ez is egy kis zsákban, olyanban, amit fel lehet akasztani.

**A felszerelés tárolásához** irattartó papucs (2 db), 3 db A/4 dosszié a fénymásolt lapoknak.

Egyéb: váltócipő a terembe, uzsonnához konyharuha.

**Kérjük szépen a szülőket, hogy írjanak pár sort gyermekükről, hogy önök, milyennek látják. Szeretnénk mellé egy fényképet is kérni. A képeket és a kis jellemzéseket augusztus utolsó hetében adják le a portán egy névvel, osztállyal ellátott borítékban! A képeket kirakjuk az osztályban, úgy várjuk a kicsiket. Ez nekik is jó, egy kicsit otthonosabban érzik így magukat az új környezetben, ezért fontos, hogy kapjunk képeket!**

Nagyon kellemes nyarat és mellé várakozásteli készülődést kívánunk mindenkinek!

Mivel a gyerekek többsége sokkal kevesebbet volt óvodában, így a zökkenőmentes beilleszkedéshez kérnénk a szülők segítségét.

Előzetes kis feladatok a nyárra:

* önállóságra nevelés: legyen feladata otthon, öltözzön egyedül, keresse meg a ruháit, tanulja a cipőkötést, önálló mosdóhasználat.
* minden este meséljenek nekik könyvből mesét. A televíziban nézett mese ezt nem helyettesíti, mert a képekkel elvesszük tőlük a saját képzelőerő fejlődésének a lehetőségét.
* énekeljenek, táncoljanak, tapsoljanak ritmusra,
* ollóhasználat,
* színezzen, rajzoljon minél többet,
* menjenek játszótérre, másszon fára,
* tépjen össze kisebb darabokra papírt, majd gyűrje össze az ujjai közt kis gömbökké, ezzel a finommotorika fejlődik,
* amennyire tudnak, menjenek gyerekközösségbe, hogy a gyerkőcök szociális képességei fejlődjenek.

2021. 06. 07. Csilla és Rebeka néni